काज-धाजमे व्यस्त रहब त'
206.
 "और सब तँ ठीक छै बीसो बाबू, मुदा ई कहू जे टाका कतेक खर्च करबै ! " रामकरण बाबूक बात सुनि बीसो बाबूक ध्यान भंग भेल । एकटा पैघ निसाँस छोड़ैत कहलनि-"हमर हालत त' अहाँसँ नुकाएल नहिये अछि । कहुना यज्ञ पार लगा दियौ भाइ "
सुनितहिं रामकरण बाबूक मुँह तीत भ' गेलनि ओ कने खरूछाएल स्वरमे कहलनि-"अहूँ गजब करै छी भाइ, बिना दक्षिणाक कोनो यज्ञ सफल भेलैए आइ धरि, जे ई हेतै ! "
बीसो बाबूक मोन घबड़ा गेलनि । ओ निहोरा करैत कहलनि-"एना नै करियौ भाइ । बड्ड आश लगा क' हम एलौंए । हमर बेटी बड संस्कारी अछि । एम. ए. धरि फर्स्ट क्लासक डिग्री छै ओकरा । सुन्दरताक बड़ाइ हम की करी, ई त' जगजाहिर छै । ओकरा अपन शरण लगबियौ भाइ ।"
"दुर जाउ, अहाँ त' नेना जकाँ कान'-कलप' लागलौं । यौ डिग्री, संस्कार आ रूपकेँ घोरि-घोरि क' नै ने पीतै हमर बेटा ? आइ-काल्हि सब एम. ए. पास करै छै । एकर कोनो मोल नै छै आब । आइ-काल्हि टाकाक चलती अछि । जँ डाँरमे पाइ अछि त' बैसू, नै त' जाउ दोसर दुआरिपर । " एते कहि रामकरण आँगन चलि गेलाह । 